**Изх.№25-00-41/19.03.2024 г.**

**ОБС Вх. № 70/20.03.2024 г.**

**ДО**

**ОБЩИНСКИ СЪВЕТ**

**ГР. РУДОЗЕМ**

**Д О К Л А Д Н А З А П И С К А**

от инж. Недко Фиданов Кулевски - Кмет на Община Рудозем

 **ОТНОСНО:** Отчет за изпълнение на ***Програма за управление на отпадъците***

 ***на Община Рудозем*** за 2023г.

 ***УВАЖАЕМИ ГОСПОДИН ПРЕДСЕДАТЕЛ,***

 ***УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,***

 Общинската програма за управление на отпадъците с период на действие 2021г. - 2028г. е изготвена във връзка с изискванията на чл. 52 от Закона за управление на отпадъците (ЗУО).

 Целта на общинската програма за управление на отпадъците е да определи основните стратегически предимства за устойчиво и екологосъобразно управление на отпадъците на територията на общината и да планира мерки в периода до 2028г. за постигане на тези приоритети. Програмата е съобразена с периода на действие, структурата, целите и предвижданията на Националния план за управление на отпадъците 2021г. - 2028г. и включва необходимите мерки за изпълнение на задълженията на кмета на общината, произтичащи от ЗУО. Програмата поставя основа да се постигнат целите за рециклиране и оползотворяване на масово разпространените отпадъци от бита, оползотворяване на биоотпадъците и ограничаване на количествата депонирани биоразградими отпадъци, както и рециклирането и оползотворяването на строителните отпадъци.

 За постигане на ефективно третиране и обезвреждане на отпадъците, Законът за управление на отпадъците регламентира създаването на регионални системи за управление на отпадъците (РСУО). Община Рудозем е самостоятелна РСУО, включваща 23 населени места и регионално депо за неопасни отпадъци.

 През отчетната 2023г. на общинското депо са постъпили общо 1 341, 450 т отпадъци, от които:

- 1 133, 600 т- битови ( вкл. отпадъците от сметосъбиране на Община Рудозем, ЮЛ и ФЛ )

- 200, 050 т- производствени

- 7, 800- строителни

 Сепарираните и оползотворените отпадъци са в размер на 194, 500 т, включващи следните видове:

- хартия и картон- 170, 700 т

- пластмаси- 14, 200 т

- стъкло- 9, 600 т

 Със средства по чл. 64 от ЗУО на територията на община Рудозем успешно се реализира проект за изгражданена ***Система за разделно събиране на битовите отпадъци,*** която обхваща 14 броя населени места попадащи в териториалния обхват на общината. Към настоящия момент общинската система за разделно събиране на отпадъци от опаковки е съставена от 735 броя съдове ( 656 бр. - 240 л и 79 бр. – 1 100 л ), които се обслужват два пъти месечно от Кооперация „ ЕКОСИСТЕМ КООП “ съгласно сключен договор. За периода 01.01.2023г. - 31.12.2023г. са събрани и предадени за оползотворяване следните видове отпадъци:

- Хартия и картон- 20, 800 т

- Пластмаси- 7, 100 т

- Стъкло- 4, 200 т

 През изминалата година е извършен морфологичен анализ на битовите отпадъци, генерирани на територията на общината, съгласно договор № 75/15.12.2022г. Целта на това изследване е да се получат актуални данни за състава на смесените битови отпадъци, като тази информация ще бъде използвана при планиране и изграждане на нови инфраструктурни обекти за управление на отпадъците, за които общината ще кандидаства по процедура BG16FFPR002-2.003 „ Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци “, финансирани по Програма “ Околна среда 2021г. - 2027г. “

 Съгласно Заповед № 58/27.02.2023г.на Изпълнителния Директор на Изпълнителна агенция по околна среда – София, Община Рудозем е постигнала степен на рециклиране **60** %, като с този резултат са изпълнени целите по чл. 31, ал. 1, т. 3 от ЗУО за календарната 2020г.

 В тази връзка и на основание чл. 21, ал. 1, т. 23 от ЗМСМА и чл. 52, ал. 9 от ЗУО предлагам Общински съвет да обсъди и приеме следното:

**РЕШЕНИЕ**

1. Общински съвет – Рудозем, приема отчет за изпълнение на *Програма за управление на отпадъците на Община Рудозем* за 2023г.

 МБ/НК

